L'Ajuntament aprova un pressupost «auster i realista» per al 2010 - sentmenat.com\nInici Política L’Ajuntament aprova un pressupost «auster i realista» per al 2010\nL’Ajuntament aprova un pressupost «auster i realista» per al 2010\nEl darrer ple municipal va aprovar, amb els vots favorables de CiU i PP i l’oposició del PSC, ICV-EUiA i Esquerra, els pressupostos de l’Ajuntament de Sentmenat per al proper any 2010. Uns pressupostos clarament marcats pel context econòmic actual i que ascendeixen a 11.070.667 €, del que en destaca la reducció del 10% de les retribucions dels membres del consistori.\n«Austers i realistes». Així és com el govern municipal va definir els pressupostos per a l’any 2010; uns comptes que tenen per objectiu principal fer front a la crisi econòmica que afecta les finances municipals, «sense renunciar», apunta l’alcaldessa Núria Colomé, «a continuar treballant en la millora dels serveis, tirar endavant les obres en marxa i aprofundir en la política social».\nEl nou pressupost es troba, doncs, clarament marcat pel context econòmic actual que ha provocat una important davallada dels ingressos del municipi; un fet que, en paraules de Núria Colomé, ha obligat a l’equip de govern «a presentar un pressupost amb un control de la despesa molt superior al que fóra desitjable».\nEntre les mesures per contenir i racionalitzar la despesa en destaquen la reducció del 10% de les retribucions de tots els membres del consistori, l’eliminació de la part fixa de l’assignació que rebia cada grup polític i la reducció del 10% de la variable.\nTambé s’han vist afectades per la reducció pressupostària les partides destinades a festes i activitats de caire protocol·lari, «continuant amb la línia ja encetada en l’exercici anterior».\nAquest esforç, segons el govern, ha contribuït a fer possible potenciar els recursos en l’àmbit social amb l’increment de les partides pressupostàries.\nA nivell d’inversions, el pressupost del 2010 contempla partides per a la continuació de les obres del complex esportiu i els treballs de rehabilitació del Castell i per engegar la construcció del centre de dia a Cal Milionari, una partida en aquest darrer cas provisional ja que dependrà de a confirmació del suport «anunciat verbalment» de la Generalitat.\nTambé s’ha inclòs en el pressupost una partida de 30.000 € per a la rehabilitació de la Societat Coral, que ha de ser concedida per la Diputació de barcelona.\nCiU: «Uns pressupostos que donen resposta a la complicada situació econòmica actual»\nPer a l’agrupació local de CiU, els pressupostos aprovats posen de manifest «la capacitat de gestió i d’afrontar situacions díficils» de l’alcaldessa Núria Colomé. Uns pressupostos que, segons els convergents locals, s’han fet «pensant amb el present i futur dels sentmenatencs» sobretot en l’actual escenari ecònomic i «al mal finançament dels ajuntaments» i que «donen resposta a la complicada situació econòmica que estem vivint».\nConvergència considera que, tal com ja es va fer en el cas de les ordenances, l’aprovació dels pressupostos demostra la capacitat del govern de gestionar, planificar i contenir la despesa per evitar que la situació econòmica repercuteixi en la vida diària dels ciutadans. En aquest sentit, l’agrupació local convergent considera que els comptes per al 2010 gaudeixen «d’un alt grau de responsabilitat econòmica» i es caracteritzen «per una notable responsabilitat social».\nD’aquesta manera han rebut amb satisfacció els «gests polítics» que han suposat la reducció de les retribucions econòmiques dels membres del consistori i l’accentuació «en gran mesura» de les partides destinades a la prestació de serveis socials.\nFinalment, CiU ha lamentat la manca de suport del PSC, ICV-EUiA i Esquerra, destacant «que no hagin entès aquests pressupostos».\nPSC: «Un pressupost de pena i que gestiona la ruïna de l’Ajuntament»\nEn resposta a sentmenat.com, l’agrupació sentmenatenca del Partit dels Socialistes de Catalunya, ha valorat els pressupostos de l’any 2010 com a molts negatius. Uns pressupostos «hereus dels del 2009» que, adverteixen els socialistes de Sentmenat, «no s’haurien d’haver tirat endavant».\nSegons el PSC, «estem en ràtios negatius del ?4,6% d’estalvi net i de capacitat de retorn de futurs crèdits i amb un deute viu del 90%» amb l’objectiu, afirmen, de finançar la piscina coberta de Can Vilar.\nUns pressupostos que, manifesten els socialistes, «quadren gràcies al nou Pla ZP, que injecta 165.000 euros» per finançar la despesa corrent de caràcter social i en els que diuen haver detectat «un inflament dels ingressos corrents».\nEl PSC considera també que el nou pressupost no permetrà el correcte funcionament de l’Ajuntament, amb partides de manteniment, via pública, seguretat i serveis municipals insuficients, «no hi ha res pel cementiri municipal ni per renovar el parc mòbil» posen com a exemple; i critiquen que «no es redueixin les partides destinades a publicitat, propaganda i festes».\nTambé consideren que l’esforç a nivell social «és just i obligat per la situació de crisi» i consideren demagògica la reducció del 10% dels sous dels càrrecs públics «quan del 2007 al 2010 han augmentat un 44% i el sou de l’alcaldessa és un 30% superior al de l’anterior alcalde».\nNota: Esquerra, PP i ICV-EUiA no han respòs a la sol·licitud de la valoració dels pressupostos feta per sentmenat.com.\ndes. 11, 2009 Redacció\nNou descens de l'atur al mes de novembreDiumenge d'art i comerç


Junts per Cervera - març abril 2022 — Ajuntament de Cervera\nJunts per Cervera - març abril 2022\nJunts per Cervera - març abril 2022 JUNTS PER CERVERA AMB LA POBLACIÓ UCRAÏNESA https://www.cervera.cat/ajuntament/articles-d2019opinio/grups-politics-amb-representacio-al-consistori/junts-per-cervera-marc-abril-2022 https://www.cervera.cat/@@site-logo/logopetit.jpg\nJUNTS PER CERVERA AMB LA POBLACIÓ UCRAÏNESA\nEncarem la primavera i tota la població cerverina, la nostra gent, les nostres entitats, les nostres empreses, els nostres negocis i les nostres administracions, com la Paeria de Cervera, esperem recuperar l’activitat adormida per aquest pesat “període hivernal” dels dos darrers anys molt condicionat pels efectes de la Covid.\nPerò aquests dies un altre cop s’ha infringit en els nostres cors. Després d’uns dies d’alta tensió ens vam despertar amb l’atac de les tropes russes a Ucraïna. Amb les imatges pròpies dels documentals de la II Guerra Mundial, de la Guerra dels Balcans, però també dels molts conflictes armats que hi ha al nostre planeta, molts cops sense repercussió mediàtica al nostre entorn europeu.\nJunts per Cervera, com no pot ser d’altra manera, se solidaritza amb la població ucraïnesa en la guerra en què el règim de Putin ha envaït l’estat ucraïnès. La primera manifestació d’aquest sentiment per part del poble cerverí va ser el dia 1 de març davant de la Paeria, alhora que es va començar a tramitar amb representants de la comunitat ucraïnesa, les entitats socials i el sistema sanitari de Cervera com podíem ajudar.\nEls cerverins i les cerverines donem el nostre suport als nostres convilatans, 140 segons les dades del Padró, i també amb tots els ucraïnesos que conviuen amb nosaltres a la Segarra i Catalunya, amb un gran nombre a Guissona. Ens esgarrifa posant-nos en la seva pell i pensar que podríem tenir familiars i amics enmig d’un país en guerra. Alhora des de Junts per Cervera volem recordar la injustícia de totes les guerres que pateixen diversos pobles del món, tots aquests patiments estan injustificats i cap desavinença ha d’acabar en conflicte armat.\nJunts per Cervera estarà sempre al costat de la comunitat ucraïnesa a Cervera, amb el desig que el poble ucraïnès pugui viure en pau i llibertat!


Pàgina d'inici\tAgenda\t2a Conte va! Va de contes\n10 de maig de 2014 - Vilanova i la Geltrú (Garraf)\n'El flautista d'Hamelin'\nEls contes il·lustrats tornen a Vilanova i la Geltrú en la segona edició d'aquesta fira dedicada als contes infantils.\nExposicions, tallers, concursos de contes, espectacles, autors i il·lustradors acostaran els nens i les nenes al món de la fantasia i els mostraran les possibilitats infinites que amaguen les pàgines dels llibres.\nLa fira es repartirà entre la plaça de les Neus, on es faran totes les activitats de carrer (com ara els tallers i la marató de contes); el Teatre Principal, on la companyia Peus Grossos representarà 'Les 1001 nits' a les 17 i les 19 h, i el Foment Vilanoví, on s'escenificarà el conte 'Saltironets' a les 16.30 i les 18.30 h.\nProgramació de la fira Conte va! Va de contes\nEl far de Vilanova emet cada vuit segons tres ràfegues de llum blanques seguides. La seva llum arriba a 33,5 milles de distància. De nit, i gràcies a aquesta dada, és molt fàcil...


(S'ha redirigit des de: Binària astromètrica)\nUna imatge del Hubble de Sirius, un sistema binari, en la qual Sirius B es pot veure clarament (a baix a l'esquerra).\nUna estrella binària és un sistema de dues estrelles lligades físicament per la força gravitatòria i que, per tant, giren al voltant d'un centre de massa comú; per aquesta raó giren l'una al voltant de l'altra. Els sistemes estel·lars binaris són molt importants en astrofísica ja que l'observació de les seves òrbites permet determinar-ne la massa. Així, les masses de moltes estrelles simples poden ser determinades per extrapolació a partir de les observacions realitzades en estrelles binàries.\nEls components d'un sistema estel·lar binari poden intercanviar massa, la qual cosa els porta a evolucionar a estadis o etapes on no poden arribar les estrelles simples. Són exemples de binàries:\nCal considerar també les "falses binàries", que semblen dues estrelles que estiguin juntes a causa d'un efecte de perspectiva; per això se les anomena binàries òptiques o parells òptics. També són comuns els sistemes que contenen més de dos components, anomenats estrelles múltiples, que generalment es classifiquen amb un mateix nom.\nHistòria i terminologia[modifica | modifica el codi]\nSir William Herschel, astrònom britànic-alemany.\nEl terme estrella binària fou encunyat per Sir William Herschel l'any 1802 per designar, segons la seva definició, «una estrella doble real – la unió de dues estrelles que s'han format juntes en un sistema per les lleis de l'atracció». Qualsevol parell d'estrelles prou juntes poden semblar una estrella doble, però una estrella doble real són un parell d'estrelles que no només apareixen molt pròximes entre si vistes des de la Terra sinó que realment es troben relativament pròximes ja que formen un veritable sistema binari.\nEl cas més famós és el de Mizar i Alcor a la constel·lació de l'Ossa Major (Ursa Major). Va ser la primera estrella binària que es va poder observar i els seus components són Mizar A i Mizar B. Va ser descoberta per G. B. Riccioli el 1650 tot i que és possible que B. Castelli i Galileo Galilei ja l'haguessin observada el 1617. La primera binària espectroscòpica va ser, curiosament, Mizar A, descoberta el 1889 per E. Ch. Pickering.\nExisteixen també, com ja s'ha dit, les falses binàries, anomenades binàries òptiques. És possible que, senzillament, una estrella doble estigui formada per un parell d'estrelles que semblin un sistema binari, però en realitat les dues estrelles poden estar molt separades en l'espai; tal com es veu des de la Terra, pot semblar que estan en una direcció molt similar. Amb la invenció del telescopi, moltes d'aquests binàries òptiques varen ser identificades. L'any 1780, Herschel mesurà la separació i orientació de més de 700 parells d'estrelles que pareixien ser sistemes binaris, i descobrí que després de dues dècades d'observació uns 50 parells havien canviat la seva orientació.\nLes falses binàries es poden arribar a diferenciar de les autèntiques binàries tot observant-les durant un llarg període de temps, normalment d'uns quants anys. Si el moviment relatiu que s'observa és lineal es pot assegurar que és una conseqüència només del moviment propi i, per tant, es pot saber que no estan unides. En el cas d'una binària autèntica, l'angle de posició canvia progressivament i la distància entre les dues estrelles oscil·la sempre entre un màxim i un mínim.\nEls sistemes coneguts com a binàries espectroscòpiques consisteixen en parells relativament pròxims d'estrelles on les línies espectrals en la llum de cada una es desplacen primer cap al blau, després cap al vermell, a causa del fet que ambdues es mouen primer cap a la Terra, i després cap enfora, durant el seu moviment voltant el seu centre de massa comú, amb el període de la seva òrbita comuna. Si el pla orbital està molt a prop de la línia visual, les dues estrelles parcialment o completament s'oculten l'una a l'altra regularment, i el sistema s'anomena binària eclipsant, de la qual cosa Algol n'és l'exemple més conegut.\nLes estrelles binàries que són al mateix temps visuals i espectroscòpiques són rares i, quan es troben, són una preciosa font d'informació. Les estrelles binàries visuals sovint estan separades per períodes realment llargs, mesurats en dècades o centúries; consegüentment, solen tenir velocitats orbitals massa petites per ser mesurades amb mètodes espectroscòpics. A la inversa, les estrelles binàries espectroscòpiques es mouen amb rapidesa dins les seves òrbites a causa del fet que estan molt juntes; usualment massa juntes per ser detectades com a binàries visuals. Les binàries que són al mateix temps visuals i espectroscòpiques han d'estar relativament pròximes a la Terra per ser observades.\nEls astrònoms han descobert algunes estrelles que semblen orbitar en torn a un espai buit. Les binàries astromètriques són estrelles relativament pròximes que es poden observar realitzant un moviment de balanceig en torn a un punt central, sense cap companya visible. Amb algunes binàries espectroscòpiques, hi ha només un conjunt de línies desplaçant-se cap al davant i cap al darrere. Les mateixes matemàtiques usades per les binàries ordinàries poden ser aplicades per inferir la massa de la companya que falta. La companya pot ser molt feble, i per això es passa per alt o queda emmascarada per l'esclat de llum de la seva primària; també pot ser un objecte que emet poca radiació electromagnètica, o que no emeti radiació, com per exemple una estrella de neutrons.\nEn qualque cas, hi ha un indici clar que la companya que falta és, de fet, un forat negre: un cos amb una força gravitatòria tant forta que ni la llum en pot fugir. Tals binàries són conegudes com a binàries de massa elevada de raigs X. Probablement l'exemple més conegut actualment és Cygnus X-1; la massa de la companya, que no pot ser vista, podria ser d'unes nou vegades la del nostre Sol, excedint de lluny el límit de Tolman-Oppenheimer-Volkoff, que és la massa màxima teòrica d'una estrella de neutrons, l'única altra candidata per ser la companya. Així, Cygnus X-1 esdevé el primer objecte que, de manera general, s'accepta que és un forat negre.\nPer classificar les estrelles binàries es fan servir dos criteris:\nSegons el mètode d'observació[modifica | modifica el codi]\nBinàries visuals[modifica | modifica el codi]\nL'estrella més brillant d'una binària visual és l'estrella primària, i la més feble és considerada l'estrella secundària. En anglès, a qualque publicació i especialment en les més antigues, una secundària feble és anomenada comes; si les dues estrelles són igual de brillants, el descobridor "escull" la primària. L'angle de posició de la secundària respecte a la primària es mesura juntament amb la distància angular entre les dues estrelles. El temps de l'observació també queda recollit.\nDesprés d'un nombre suficient d'observacions anotades en un període de temps determinat, es tracen les coordenades polars, i se situa l'estrella primària a l'origen; llavors, es dibuixa l'el·lipse resultant més probable, tot seguint els punts que representen les observacions i procurant que la llei de Kepler de les àrees es compleixi. Aquesta el·lipse es coneguda com a l' el·lipse aparent, i és la projecció de l'òrbita el·líptica real de la secundària respecte a la primària sobre el pla del cel. A partir d'aquesta el·lipse es poden computar els elements complets de l'òrbita, amb el semieix major expressat en unitats angulars, llevat que es conegui la paral·laxi estel·lar del sistema i, per tant, la seva distància.\nBinàries espectroscòpiques[modifica | modifica el codi]\nEn algunes binàries espectroscòpiques les línies espectrals d'ambdues estrelles són visibles, i les línies són alternativament dobles i simples. Aquests tipus de sistemes es coneixen com a binàries espectroscòpiques de doble línia, i sovint es fa servir la grafia "SB2" (de l'anglès: spectroscopic binary 2). En altres sistemes, l'espectre que es veu només procedeix d'una de les estrelles i les línies de l'espectre es desplacen periòdicament un cop cap al blau i després cap al vermell, i volta a començar. Estrelles com aquestes són conegudes com a binàries espectroscòpiques d'una sola línia o "SB1".\nL'òrbita d'una binària espectroscòpica es determina fent una llarga sèrie d'observacions de la velocitat radial d'un o d'ambdós components del sistema. Les observacions es tracen segons el temps, i de la corba resultant se'n determina el període. Si l'òrbita és circular llavors la corba serà sinusoïdal. Si l'òrbita és


About: Bonifaci Ferrer\nBonifaci Ferrer (València 1350 - Cartoixa de Vall de Crist 1417), religiós valencià i traductor de la Bíblia a una llengua romànica. Fou germà del dominic Sant Vicent Ferrer. Després d'estudiar a la Universitat de Perusa i la Universitat de Lleida retornà al Regne de València per exercir diverses funcions oficials en nom de la ciutat de València i actuar com a ambaixador del Regne de València. Posteriorment Ferrer es traslladà a la cartoixa de Vall de Crist, a la població d'Altura, d'on va arribar a ser prior. Una tradició afirma que allà es dedicà a elaborar imatges de la Mare de Déu.\nBonifaci Ferrer (València 1350 - Cartoixa de Vall de Crist 1417), religiós valencià i traductor de la Bíblia a una llengua romànica. Fou germà del dominic Sant Vicent Ferrer. Després d'estudiar a la Universitat de Perusa i la Universitat de Lleida retornà al Regne de València per exercir diverses funcions oficials en nom de la ciutat de València i actuar com a ambaixador del Regne de València. A la mort de la seva esposa i de nou dels seus onze fills, i sota la influència del seu germà, va ingressar a la Cartoixa de Portaceli, a la població de Serra (Camp de Túria). Fou llavors quan, amb la col·laboració d'altres experts, desenvolupà la seva gran obra, la traducció a la llengua catalana de la Bíblia a partir de la versió llatina, coneguda també com a Vulgata. Aquesta obra fou un dels primers llibres impresos a la península Ibèrica, però Bonifaci Ferrer no ho veié, ja que el fet no es produí fins al 1478. És la coneguda com a Bíblia Valenciana. Segons Jordi Ventura, que ha estudiat el cas d'aquesta Bíblia durant trenta anys, el més probable és que el text sigui una traducció de Berenguer Vives, ja que els editors valencians trobaren antiquat el llenguatge del manuscrit, que possiblement era el de Ferrer. Posteriorment Ferrer es traslladà a la cartoixa de Vall de Crist, a la població d'Altura, d'on va arribar a ser prior. Una tradició afirma que allà es dedicà a elaborar imatges de la Mare de Déu. Soterrat al claustre de la Cartoixa de Vall de Crist, el 1884 el seu cos fou desenterrat i inhumat novament davant l'altar major de l'església parroquial d'Altura. En 1917, el bisbe Amigó en feu traslladar les restes al Santuari de la Cova Santa d'Altura, però foren desenterrats i cremats en 1936, durant la Guerra Civil. (ca)\nBonifaci Ferrer (València 1350 - Cartoixa de Vall de Crist 1417), religiós valencià i traductor de la Bíblia a una llengua romànica. Fou germà del dominic Sant Vicent Ferrer. Després d'estudiar a la Universitat de Perusa i la Universitat de Lleida retornà al Regne de València per exercir diverses funcions oficials en nom de la ciutat de València i actuar com a ambaixador del Regne de València. Posteriorment Ferrer es traslladà a la cartoixa de Vall de Crist, a la població d'Altura, d'on va arribar a ser prior. Una tradició afirma que allà es dedicà a elaborar imatges de la Mare de Déu. (ca)\nBonifaci Ferrer (ca)


Isabel y gabarri y noelia. Bikinis by yagotoubes 457 views\n4th hw 1.4 by BISD 311 views\nPatterns by Hawkins Academy 202 views\nUbud villa 3165,bali by VillaGetaways 156 views\nPres9 Pensamientosinolvidables[1... by nimiaazucena 738 views\nColagem e.. by Zé Sá 1459 views\n1. BIOSLa seva funció principal és la de carregar i inicialitzarel sistema operatiu. Quan lordinador sengega, la primeracosa que fa el BIOS es inicialitzar i identificar els dispositius.Un xip BIOS també permet modificar a alguns paràmetres dela seva configuració mitjançant una interfície dusuari comconfigurar el maquinari, configurar el rellotge del sistema,habilitar o deshabilitar dispositius... paràmetres que abansshavien de fer al circuit imprès mitjançant jumpers.La feina principal del BIOS és establir uns mètodes dentrada-sortida estàndards per als perifèrics i els dispositius. Fa quequalsevol sistema operatiu els pugui fer funcionar sense haverdadaptar-shi.\n2. PANTALLA BIOSPer entrar a la pantalla a la pantalla BIOS cal: Reniciar lordinador Despres clicar el boto suprimir, delete o F2\n3. TOPOLOGIA DE XARXA - En anella: És una de les tres principals topologies de xarxa. Les estacions estàn unides una amb altra formant un cercle per medi dun cable comú Les senyals circulen en un sol sentit al voltant del cercle, regenerant-se en cada node. Una variació de lanell que es fa servir principalment en xarxes de fibra com FDDI és el doble anell. - En estrella:És una altra de les tres principals topologies.La xarxa suneix en un únic punt, normalmentamb control centralitzat, com un concentradorde cablejat.\n4. - En bus: És la tercera de les topologies principals. Les estacions estan connectades per un únic segment de cable. A diferència de lanell, el bus es passiu, no es produeix regeneració de les senyals a cada node. - En arbre:Aquesta estructura de xarxa es fa servir peraplicacions de televisió per cable.També sha fet servir en aplicacions dexarxes locals analògiques de banda ampla. - En trama: Aquesta estructura de xarxa és típica de les WAN, però també es poden fer servir en algunes aplicacions de xarxes locales (LAN). Els nodes estan connectats cada un amb tots els\n5. altres. COMBINACIONSQuan sestudia la xarxa desde el punt de vista purament físic apareixen les topologiescombinades: - Anell en estrella: Aquesta topologia sutilitza amb la finalitat de facilitar ladministració de la xarxa. Físicament, la xarxa és una estrella centralitzada en un concentrador, mentre que a nivell lògic, la xarxa és un anell. - Bus en estrella:La finalitat és igual a la topologia anterior.En aquest cas la xarxa és un bus que escableja físicament com una estrella per\n6. medi de concentradors. - Estrella jeràrquica: Aquesta estructura es fa servir a la major part de les xarxes locals actuals, per medi de concentradors disposats en cascada per formar una xarxa jeràrquica.COM CONECTAR-SE A UNAXARXA?Router: és un dispositiu que proporciona connectivitat a nivell de xarxa. La seva funcióprincipal consisteix en enviar o encaminar paquets de dades de una xarxa a una altre.Switch: És un dispositiu digital lògic de interconnexió de xarxes de ordinadors que opera enla capa de enllaç de dades del model OSI.hub : és un aeroport en el qual una aerolínia utilitza com un punt de partida per operar elsseus vols.ipv4: és un nombre que identifica inequívocament un dispositiu lògic connectat a la xarxa..ipv6: un estàndard de nivell de xarxa que sencarrega de dirigir i encaminar els paquetscommutats. Està dissenyat per a substituir lactual IPv4 a Internet.Mascara xarxa: és una combinació de bits que serveix per delimitar làmbit duna xarxadordinadors. La seva funció és indicar als dispositius quina part de ladreça IP és el número dela xarxa, incloent la subxarxa, i què part és la corresponent al host.\n7. SLIDESHAREPer pujar un arxiu al sslidesshare 1. Ens hem de fer una compte 2. Cliquem al boto que posa(upload) 3. Triem l’arxiu ppt 4. El seleccionem 5. Es puja l’arxiu al slideshare Com conectar-te en xarxa 1. Clicar la xarxa que ens volguem conectar.\n8. 2. Obre el centre de xarxes i de recursos compartits3. Ficar-se a conexion inalambrica 2 en aquest cas (4tesoA)\n9. 4. Entra a propietats5. Finalment entrar a protocol de internet versió 4


Estiu2020: piscina de Molló Turisme a la Vall de Camprodon La Vall de Camprodon\nNoticia Estiu2020: piscina de Molló\nSituació de la piscina\nAquest equipament es troba a la zona esportiva municipal, ubicada al Passatge del Serrat, 3, de Molló.\nSegons l’article 6 de l’Ordenança número 19, reguladora de la taxa per la prestació de serveis a la piscina municipal, instal·lacions esportives i altres serveis anàlegs de Molló, les tarifes per a la temporada d’estiu 2020 de la piscina municipal de Molló són:\nFins a 6 anys: GRATUÏTA\nInfantil (de 7 a 11 anys): 2,00€\nAdult entre setmana (12 anys i més): 3,50€\nAdult cap de setmana (12 anys i més): 4,00€\nFins a 7 anys: GRATUÏTA\nInfantil (de 7 a 11 anys): 20,00€\nJove i jubilat (de 12 a 29 i de 65 i més anys): 30,00€\nAdult (de 30 a 64 anys): 40,00€\nFamiliar (dos adults i fills menors 18 anys): 75,00€\nPack de 10 entrades (inclou 10 entrades individuals):\nPack infantil (de 7 a 11 anys): 15€\nPack jove, adult i jubilat (de 12 anys i més): 25€\nEntrada individual especial a partir de les 15 hores:\nEntrada (a partir de 7 anys –inclòs-): 2,00€\nServei de dutxes, sense entrada a la piscina:\nDutxes d’aigua calenta: 2,00€\nMesures en relació al COVID-19\nActualitzat i en vigor a partir del 20 de juny de 2020. Aforament màxim permès 30 persones per torn.\n1. Posa’t gel desinfectant a les mans\n2. Assegura’t que tens cita prèvia, i mostra el comprovant des del mòbil o en paper al personal. No s’admeten excuses, si no tens cita prèvia i resguard, no podràs entrar. Pots reservar cita amb les condicions següents:\n- Es faran torns de 2 hores: d'11 a 13 hores, de 13 a 15 hores, de 15 a 17 hores i de 17 a 19 hores. 10 minuts abans de que acabi el torn caldrà abandonar la instal·lació per a la seva desinfecció.\n- Una persona pot treure fins a un màxim de 5 cites prèvies en el mateix moment.\n- No es podrà fer reserva de dos torns seguits.\n- Si es detecta que alguna persona reserva cada dia (o dia molts seguits) el mateix torn, o si es detecta que una persona fa la reserva i després no ocupa la plaça sense motiu justificat, serà expulsat de l'equipament durant tota la temporada 2020, sense cap dret a reemborsament de l'entrada o abonament.\n- La cita prèvia pot obtenir-se a:\n3. Compra l’entrada o mostra l’abonament al personal.\n4. Pots entrar a la piscina en el torn assignat. 10 minuts abans de que finalitzi el torn, cal que abandonis la instal·lació per procedir a la desinfecció.\nDe moment, no es fa servei de bar a persones que no tinguin entrada o abonament.\nNo es pot utilitzar la barra del bar ni les dutxes.\nNo hi ha gandules d’ús públic. Si en voleu, cadascú s’ha de dur la seva de casa i quan marxeu us l’heu d’emportar.\nRespecteu la distància física de 2 metres entre grups.\n- És d’obligat compliment per a tots els usuaris de la normativa de règim intern de la piscina municipal de Molló.\n- Aquesta instal•lació no disposa de servei de salvament i socorrisme.\n- Queda prohibida l’entrada a aquesta piscina als menors de 14 anys que no vagin acompanyats d’un adult responsable. El menor quedarà sota la tutela d’aquest durant tota l’estada a la instal•lació.\nPer a qualsevol qüestió, no dubteu en posar-vos en contacte amb l'Ajuntament de Molló al correu info@mollo.cat o al 972.74.03.87.


Es recullen més de 130 propostes en aquesta primera edició dels Pressupostos Participatius a Andorra la Vella – Andorra la Vella\nEls veïns i veïnes han presentat fins al 26 de març un total de 134 propostes. Ara el procés encara la seva segona fase, que consistirà en la valoració dels projectes per part de la Taula Tècnica de Validació.\nEl passat divendres 26 de març va finalitzar larecollida de propostes ciutadanes dels Pressupostos Participatius 2021, una iniciativa pionera a la parròquia impulsada pel Comú d’Andorra la Vella a través de la conselleria de Projectes Participatius.\nDurant el període de presentació de propostes, els veïns i veïnes han fet arribar un total de 134 actuacions; una xifra molt notable i que segons Meritxell López, consellera de Projectes Participatius, ‘constata la bona rebuda d’aquest projecte per part de la població’, tot afegint que ‘des de l’equip de govern agraïm la gran participació i implicació dels veïns i veïnes en aquesta primera fase del procés participatiu. I emplacem la ciutadania a seguir sent partícip del projecte en les properes setmanes’.\nEl Comú habilita dues vies per a la recollida de les propostes\nEl Comú posava a disposició dues vies per fer arribar les propostes: aquest mateix web i els punts de recollida habilitats al Centre cultural La Llacuna, l’Oficina de l’Espai Ciutadà i l’Oficina de tràmits de Santa Coloma. La primera via ha estat la més utilitzada pels veïns i veïnes amb la presentació d’un total de 110 propostes. Mentrestant, a través de les bústies s’han recollit 24 actuacions.\nEls Pressupostos Participatius arriben al seu equador amb la segona fase del projecte\nAra les propostes seran valorades i quantificades pels serveis tècnics comunals per mitjà de la Taula Tècnica de Validació. Així, passaran a la fase final aquelles que compleixin els requisits següents: no superar els 100.000€, ser considerades inversions, ser de competència comunal, no contradir el marc legal vigent ni altres plans aprovats pel Comú, i ser realitzables tècnicament.\nI en la darrera fase del procés, totes les actuacions que hagin superat el filtre tècnic previ seran sotmeses a votació ciutadana durant el mes de juny. Hi podran participar de forma online i a través dels punts de votació telemàtica distribuïts per la parròquia totes aquelles persones censades a Andorra la Vella majors de 16 anys.


» Granollers, les Franqueses, Canovelles i Lliçà d’Amunt tindran un servei conjunt de taxi\nGranollers, les Franqueses, Canovelles i Lliçà d’Amunt tindran un servei conjunt de taxi\nEls ajuntaments de Granollers, les Franqueses, Lliçà d’Amunt i Canovelles disposaran d’un servei conjunt de taxi.\nL’acord és un primer pas cap al funcionament unificat del servei i permetrà que els taxis dels municipis signants puguin treballar, amb limitacions en l’ús de les parades, als quatre termes municipals, recollint i deixant passatgers a qualsevol d’aquestes poblacions, amb la finalitat de millorar l’eficàcia del servei, i afavorir la rendibilitat i qualitat del treball dels professionals del sector. La llei del Taxi preveu la coordinació intermunicipal en les zones on hi ha interacció o influència recíproca entre serveis de transports. El conveni ordena, així, un servei que transcendeix els interessos de cada municipi i queda obert a l’adhesió d’altres municipis de l’entorn.\nAmb la finalitat d’aconseguir una imatge uniforme que identifiqui el servei conjunt, el conveni estableix que els vehicles siguin de color blanc, incloguin un distintiu específic i tinguin rotulat a la porta l’escut de cada ajuntament de procedència. El servei conjunt s’iniciarà quan s’hagi aprovat la tarifa urbana única d’aplicació dins dels quatre termes municipals, més econòmica que la interurbana, vigent fins ara.\nQualsevol llicència de taxi d’aquests municipis podrà fer servir les parades actualment existents, sempre que el total de vehicles no superi el nombre de places. En queden excloses quatre parades: de Granollers, les places de Pau Casals i de Serrat i Bonastre; i de les Franqueses, la pl. d’Espanya a Bellavista i la crta. de Ribes a l’estació de tren de les Franqueses.\nCada municipi mantindrà la competència per atorgar les llicències de taxi. En aquests moments, a Granollers n’hi ha 40; 7, a les Franqueses; 4, a Canovelles; i 1, a Llicà d’Amunt.\nCanovellesGranollersLes FranquesesLliçà d'AmuntTaxi


La història de l'església de Sant Miquel i de la plaça que en du el nom és un dels relats més desgraciats de la Barcelona vella. Sant Miquel era una de les esglésies més antigues de la ciutat. El temple va ser construït en temps de Ramon Berenguer IV, pels volts de l'any 1147, després que s'ensorrés, el 8 de maig de 1145 (com consta a les Rúbriques de Bruniquer), la basílica anterior bastida sobre les antigues termes que, en part, estan soterrades sota la plaça. Aquest reaprofitament de la infraestructura romana va ser la causa que la nau de l'església tingués la peculiaritat d'estar alçada per sota del nivell del carrer. El paviment de la nau conservava el mosaic de les antigues termes del segle II, amb peixos i monstres marins negres sobre fons blanc, que va ser arrencat durant l'enderroc i es conserva avui al Museu d'Arqueologia de Catalunya.


Dos vaixells de l'Armada Espanyola fan parada a Tarragona\nDos vaixells de l'Armada Espanyola fan parada a TGN\nEscortats per la Guàrdia Civil i amb l'himne de l'Armada Espanyola a tot drap. Així han atracat aquest matí en aigües de Port Tarraco dos vaixells de l'exèrcit espanyol, dels anomenats "cazaminas". Actualment es troben just davant del Moll de Costa, entre els Tinglados 1 i 2.\nSegons ha informat l'Autoritat Portuària, l’arribada dels dos vaixells "respon a operacions planificades i comunicades a l’Autoritat Portuària des del 19 de setembre", quan es va notificar també l'arribada del creuer GNV Azzurra. Els dos vaixells "cazaminas" fan operacions MCM (mesures contra mines) en els canals d’accés al Port i tenen previst marxar demà dijous 19 d'octubre. L'Autoritat Portuària ha explicat que les activitats que duen a terme els vaixells "cazaminas" ja es van dur a terme l’any 2008, però que "és necessari actualitzar les dades de manera periòdica".\nLa CUP de Tarragona ha tornat a rebutjar la presència de vaixells de guerra al port de la ciutat, "encara que sigui de passada", i alhora demanem a l’Ajuntament de la ciutat que rebutgi la presència del vaixell-hotel de policies i guàrdies civils al Port.


Registrar dominis .black - Entorno Digital\nRegistre de dominis .black\nDominis | Dominis | Extensions de dominis | .black\nBLACK és un domini genèric que serveix per identificar-te amb un nom, producte, marca, etc a Internet, mitjançant una pàgina web o altres serveis com el correu electrònic. Per exemple si algú vol veure la teva pàgina web que està sota el teu domini BLACK escriurà en un navegador www.elteunomdemarca.black\nEl registre de dominis .black no té requisits en fase lliure.\nRequeriments de dominis .black\n26 de'Agost de 2014.\nA la fase Lliure dels dominis .black, qualsevol persona física o jurídica podrà registrar dominis en aquesta extensió. Aquesta fase es regeix per la norma del que primer arriba, primer registra.\n- Amb la compra del teu domini .black pots seleccionar els nostres serveis de DNS per l'activació del teu domini ".black".\n- Entorno posa a la teva disposició amb el registre del domini .black una àmplia gamma de serveis de hosting, servidors virtuals i certificats SSL.\n- Si estàs interessat en la recuperació o vigilància d'un domini .black pots veure la nostra secció de serveis corporatius.\n- Al comprar el domini web amb l'extensió .black podem ajudar-te en el teu projecte de presència a internet amb aplicacions opensource tipus Wordpress, Drupal, etc. o projectes a mida allotjats en el teu domini web .black\nPer registrar dominis genèrics .black has de completar el formulari de registre on-line.\nEls dominis .black es poden contractat entre 1 i 10 anys.\nPer renovar dominis .black aquests han d’estar en període de renovació i es poden renovar entre 1 i 9 anys.\nEls dominis .black també admeten renovació anticipada.\nPer a transferir dominis .black és necessari:\nAl transferir dominis .black aquests es renoven per un any més a partir de la data d'expiració. El procés té una durada máxima de 5 dies.\nNomés podem fer un canvi de titular d'un domini .black si Entorno Digital és el Registrador acreditat. Si no és així, el primer que hem de fer és transferir-lo a Entorno Digital.\nEl canvi de titular de .black té un cost de 50 euros (preus sense IVA) .\nPots modificar els contactes i servidors de DNS dels teus dominis .black a través del teu panell de control, al que pots accedir des de l‘apartat “USUARI REGISTRAT” del nostre web.\nTarifa de dominis .black\nSi gestiones varis dominis .black o altres dominis territorials posa't en contacte amb nosaltres per conèixer els nostres descomptes per volum.\nSi necessites qualsevol aclariment per registrar dominis .black o contractar un servei de hosting posa't en contacte amb nosaltres.


El president visitarà, dissabte vinent, la Ciutat de la Justícia, coincidint amb l'entrada en funcionament dels primers jutjats de Barcelona\n· El mateix dissabte té lloc una Jornada de portes obertes, organitzada pel Departament de Justícia, per donar a conèixer als ciutadans el nou equipament\nEl president de la Generalitat, José Montilla, visitarà dissabte vinent, 2 de maig, les instal·lacions de la Ciutat de la Justícia de Barcelona i l’Hospitalet de Llobregat, amb motiu de l’entrada en funcionament , dilluns vinent, dels primers jutjats de Barcelona a aquest complex. La visita del cap de l’Executiu coincidirà amb la celebració d’una jornada de portes obertes, organitzada per donar a conèixer als ciutadans el nou equipament.\nEl cap del Govern català arribarà al recinte a les 11.30 hores. Acompanyat de la consellera de Justícia, Montserrat Tura; de la presidenta del Tribunal Superior de Justícia (TSJC), Maria Eugènia Alegret; de l’alcalde de Barcelona, Jordi Hereu i de l’alcaldessa de l’Hospitalet de Llobregat, Núria Marín, el president farà un recorregut per diferents edificis de la Ciutat Judicial. Posteriorment, al vestíbul del complex, hi haurà parlaments de la consellera; de la presidenta del TSJC i del president Montilla, que clourà l’acte.\nLa visita del mandatari català coincidirà amb la jornada de portes obertes organitzada pel Departament de Justícia per apropar als ciutadans les instal·lacions de la Ciutat de la Justícia. L’horari de la jornada serà de 10.00 a 14.00 hores i de 16.00 a 20.00 hores.\nEl Govern català va aprovar dimarts passat el calendari del trasllat dels jutjats de Barcelona a la nova Ciutat de la Justícia. L’Executiu ha planificat que aquesta operació s’allargui fins al mes d’octubre, donada la complexitat d’aquesta actuació i per tal que els serveis quedin afectats el mínim possible. Així, s’ha dissenyat que el trasllat s’efectuï en 29 operacions logístiques, la primera de la qual es realitza aquests dies.\nTema: Visita del president de la Generalitat a la Ciutat de la Justícia, amb motiu de\nl’entrada en funcionament dels primers jutjats de Barcelona.\nDia: Dissabte vinent, 2 de maig\nLloc: Ciutat de la Justícia. Av. de les Corts Catalanes, 111. Barcelona.\n11:30|.Ciutat de la Justícia (Gran Via de les Corts Catalanes, 111)|Barcelona (El Barcelonès)\nEl president de la Generalitat, José Montilla, visitarà les instal·lacions de la Ciutat de la Justícia de Barcelona i l’Hospitalet de Llobregat, amb motiu de l’entrada en funcionament , dilluns vinent, dels primers jutjats de Barcelona a aquest complex. La visita del cap de l’Executiu coincidirà amb la celebració d’una jornada de portes obertes, organitzada per donar a conèixer als ciutadans el nou equipament.


Arriba la primera jornada de PROMONAT de la temporada 2016-2017 - Esport Adaptat | FCEDF\nArriba la primera jornada de PROMONAT de la temporada 2016-2017\nPremsa FCEDF 14 desembre, 2016\nLa primera jornada Promonat de la temporada 2016-2017 tindrà lloc el 17 de desembre al Centre d’Alt Rendiment (CAR) de Sant Cugat. Al llarg del matí es farà un seguiment tècnic – esportiu dels vint-i-sis nedadors convocats per les diferents federacions catalanes d’esport adaptat.\nEl Promonat fa un seguiment de joves nedadors que encara no han assolit el nivell tècnic per anar als Campionats d’Espanya i es troben en una fase prèvia al grup de tecnificació. És un projecte creat el 2015 per les federacions d’esport adaptat amb l’objectiu de potenciar la natació adaptada de base a Catalunya. Aquestes són la Federació Catalana d’Esports de Persones amb Discapacitat Física (FCEDF), la Federació Esportiva Catalana de Paralítics Cerebrals (FECPC), i la Federació Catalana d’Esports per a Cecs (FCECS).\nAquestes federacions donen un servei tècnic complet, aportant un tècnic especialista de cada federació que té ple domini de gestió, respectivament, de les discapacitats de deficiència visual, de paràlisi cerebral, o física. Aquests tècnics, a més, fan el respectiu seguiment dels joves esportistes durant les competicions catalanes i mantenen informades a les respectives federacions.\nCategoryActiitats FCEDF, Natació, Notícies destacades\nAquesta tarda a les 19h estrenem "Els millors moments (II)" del segon cicle dels #DirectesFCEDF que vam fer amb esp… t.co/5B3sviFaMg


El ple municipal aprova el mapa de la nova regulació dels aparcaments del municipi | Ràdio Pineda\nEl ple municipal aprova el mapa de la nova regulació dels aparcaments del municipi\nEl ple d’avui celebrat a l’Ajuntament de Pineda de Mar ha aprovat el mapa de la nova regulació dels aparcaments del municipi que gestiona l’empresa pública municipal VIA A PUNT, SL, amb els vots a favor del PSC, PP i C’s i l’abstenció d’ERC, PdCat, Pineda Si Pot i ICV-EuA.\nA partir del mes de juliol l’empresa pública VIA A PUNT, SL, empresa pública amb capital íntegre públic de l’Ajuntament de Pineda de Mar, implementarà la nova regulació d’aparcament al nostre municipi amb dos objectius prioritaris. En primer lloc, protegir les persones residents, amb zones verdes (on es detecta més afluència de cotxes permanents) i zones verdes temporals (on hi ha més afluència de cotxes a la temporada d’estiu). El segon objectiu de la nova regulació és incentivar la dinamització de l’activitat comercial i de restauració del municipi. En aquest sentit, s'ha aprovat el manteniment de la gratuïtat a les hores dels àpats (dinars i sopars) tant a la zona blava com a la zona resident (verda) i oferir als establiments la possibilitat d’adquirir bonificacions de descompte (1/2 hores gratuïtes pels clients).\n-Zona verda permanent: zona gratuïta per les persones residents amb distintiu, vigent durant tot l’any (excepte diumenges). Hi haurà 1760 places disponibles.\n- Zona verda d’estiu: gratuïta per les persones residents amb distintiu, vigent els tres mesos d’estiu (excepte diumenges). Hi haurà 1600 places disponibles.\n- Zona blava: Les persones residents amb distintiu disposaran de descompte sobre la tarifa ordinària. La zona blava s’aplica de 9 a 13 h i de 16 a 20 h, de dilluns a dissabte. Aquesta zona no s’amplia i es mantenen les 170 places que hi ha a l’actualitat al centre del municipi.\n- Zona blava de llarga durada (pàrquing de "La Mina" i "Tribala"): Les persones residents amb distintiu podran aparcar tot l'any pagant 1 € al dia i també gaudir d'un descompte sobre la tarifa ordinària de la zona blava. En el cas del pàrquing de la "Mina" serà vigent durant tot l'any, a diferència del pàrquing "Tribala" que s'aplicarà des de l'1 de maig al 31 d'octubre. Ambdós pàrquings s'estan asfaltant i millorant les condicions d'accessibilitat. En el cas de la Mina hi haurà 222 places disponibles i de 55 en el pàrquing "Tribala". L'horari de la tarifa ordinària pels no residents és de 8 a 13 h i de 16 a 20 h, de dilluns a dissabte.\n- Zones d’aparcaments gratuïts ubicats:\n- Avinguda Mediterrani / Passeig Marítim\n- Passeig Costa Brava\n- Carrer Garbí\n- Passeig Marítim / Riera de Pineda\n- C. Consolat del Mar/zona Tanatori\n- Platja Pescadors\n- Platja Els Pins\n- Platja Zona Nudista\nLes zones verdes, gratuïtes per les persones residents\nCom es pot adquirir la targeta “resident”?\nTargeta Resident per al cotxe\nLa rebran directament al seu domicili...\nLes persones residents que paguin l’impost de circulació (IVTM) al municipi. Rebran al seu domicili la targeta resident de forma gratuïta.\nEs pot adquirir a l’Oficina d’Atenció al Ciutadà de l’Ajuntament de Pineda de Mar…\nLes persones que paguen l’IBI (Impost de Béns Immobles) del nostre municipi. En aquest cas la targeta es podrà adquirir per 30 €.\nLes persones que treballen a Pineda per compte pròpia o d’altre. En aquest cas la targeta es podrà adquirir per 35 €.\nLes persones empadronades a Pineda que constin en un contracte de vehicle de propietat d’una empresa, renting, leasing o lloguer. En aquest cas la targeta es podrà adquirir per 35 €.\nNova aplicació mòbil per les persones usuàries\nEl nou sistema incorporarà una nova aplicació mòbil, AparcaE, amb la que es podran realitzar pagaments des de qualsevol dispositiu (mòbils, tablets, etc.), des de qualsevol lloc. L’aplicatiu es pot descarregar des de l’APP STORE i des del GOOGLE PLAY i donar-se d’alta mitjançant un correu electrònic, introduint la matrícula del vostre vehicle i el número de la targeta de crèdit on anirà associat el càrrec. A través de l’aplicatiu la persona usuària podrà escollir el temps que necessitis i accedint al perfil es podrà consultar l’històric d’operacions i anul·lar denúncies. Només es pagarà pel temps que necessitis i hi haurà la possibilitat de “desaparcar” amb l’abonament corresponent dels diners que no s’han fet servir. Les operacions seran 100% segures amb certificat Redsys.


Els més de 857 estudiants internacionals anuals d'aquest màster deixen 60 milions d'euros a Catalunya cada any, segons un estudi de l'escola de negocis Esade\n3 min. Barcelona 10/05/2013 13:38\n260x366 Barcelona, molt atractiva per als estudiants del màster MBA. Barcelona, molt atractiva per als estudiants del màster MBA.\nBarcelona és la segona ciutat d'Europa en atracció d'estudiants internacionals de MBA, només per darrere de Londres, i la cinquena del món. Així ho mostra un estudi presentat aquest divendres per l'escola de negocis Esade, que destaca l'impacte econòmic de rebre estudiants d'aquest prestigiós màster de gestió empresarial.\nBoston i la seva àrea d'influència, on hi ha la Universitat de Harvard, és la que compta amb més estudiants internacionals de MBA, 1.820. La segueixen Nova York, amb 1.054; Londres, amb 1.013, i Chicago, amb 926. Després se situa Barcelona, primera ciutat no anglosaxona, amb 857, sumants els estudiants del màster a Esade, l'IESE i EADA, ja que són les que apareixen al rànquing del 'Financial Times'.\nBarcelona se situa així per sobre de ciutats com París, Singapur, San Francisco, Los Angeles, Washington, Shangai i Madrid. La capital espanyola ocupa el tretzè lloc amb 445 estudiants internacionals del màster.\nCada estudiant deixa 70.000 euros anuals a la ciutat\nEsade calcula que l'atracció d'aquests més de 850 estudiants de MBA a Barcelona deixa més de 60 milions d'euros a la ciutat i la seva àrea d'influència. El màster, que dura al voltant de 16 mesos, costa de mitjana, a Barcelona, 61.556 euros. És a dir, 45.947 euros a l'any. A més, calcula que les despeses d'estada són, de mitjana, de 25.000 euros. Així, cada estudiant es gasta 70.947 euros a l'any, un 74% més que els 40.755 de despesa d'un turista que estigués un any a la ciutat.\nAquest impacte econòmic, però, no roman a la ciutat ja que només entre un 5 i un 10% dels estudiants acaba treballant a la ciutat, mentre una quantitat similar crea una empresa al territori. Per això, Esade ha fet algunes propostes al Govern perquè es pugui aprofitar millor aquest talent. Per exemple, algunes de les propostes són que els mostri els centres de recerca, perquè coneguin el potencial del país, i que es creï una competició d'alumnes per resoldre algun repte per la ciutat i s'ofereixi als guanyadors la possibilitat de crear una 'start-up' per dur a terme el projecte.\nLa directora general d'Esade, Eugènia Bieto, ha traslladat aquestes propostes al president de la Generalitat, Artur Mas, aquest divendres al migdia durant la inauguració del Càmpus MBA d'Esade a Sant Cugat, a la qual ha assistit també el secretari general adjunt de l'OCDE, Yves Leterme.


El Racó d'Agostinet: de febrer 2008\nRecorrent la Marina...\nSom uns privilegiats. L´entorn paisatgístic que ens oferix el nostre País, i en concret la comarca de la Marina és certament únic, bell i paradisíac. No sols podem gaudir d´una mar tant nostra i a la que tant estimem com és la Mediterrània, sinó que fins i tot ens podem trobar en un espai relativament curt de temps dins d´una estampa totalment muntanyenca i rural. Es caracteritza la nostra comarca per la seua costa accidentada i alhora oberta a la mar, nombrosos barrancs, fonts i rierols, camps de conreu dels fruïts típicament mediterranis, forts desnivells traduïts en imponents muntanyes i serralades, així com cingleres escarpades i valls fondes, i també pobles que en molts casos han sabut mantenir l´essència marinera o agrícola que van posseir ja fa uns anys.\nConeguda és la meua afició de bucolitzar tot allò que m´agrada i m´envolta. No vaig a enganyar-vos, les singulars característiques anteriorment mencionades, així com el magnífic clima que gaudim (estius calorosos i hiverns suaus, tot i que amb neus esporàdiques), no han passat desapercebudes per alguna gent, que diguem-ho clar, s´ha aprofitat d´això precissament. Així, no podem negar que l´acció de l´home s´ha fet palesa i ben evident al n ostre territori, amb una massiva i abussiva ocupació de la costa, ja siga o bé pels alts gratacels o complexos residencials, així com a urbanitzacions i fins i tot els nous camps de golf que tant poc tenen avore amb la fesonomia del nostre paissatge.\nMolta gent que conec, crec que peca (i em puc incloure) moltes voltes d´inamobilitat del seu lloc de residència, basant-se en l´oci que aquest els pot oferir, arribant fins i tot en alguns extrems al xovinisme, és a dir, pensament de que el nostre poble i tot allò que conté és lo millor i que els voltants, els paratges propers o altres llocs no valen la pena. Coneixem molt poc el nostre territori i com ja vaig comentar una volta, fins i tot com vaig dir, pense que s´ha d onat una petita desvinculació de la gent amb el seu entorn natural.\nTot açò ho anava pensant en la improvisada a última hora i exitosa excursió que vam emprendre la setmana passada dos grans amics, Leti i Alfonso, i jo, al interior de la nostra comarca. El pintoresc i turístic poble de Guadalest va ser el nostre primer destí. Situat damunt d´un tossal pronunciat i en mig d´una vall que porta el mateix nom, passejar pels seus carrers estrets, costeruts i irregulars és molt plaenter. Evidentment el boom turístic ha calat totalment en aquesta acollidora població, plenant-la de llocs de souvernirs, que en alguns casos m´arriben a sorprendre. No sé jo que té de típic un tratge de gitana i constants al.lusions a corregudes de bous en un idílic indret de la Marina. (dos dels més importants records i trets culturals que s´emporten els turistes, resumits en la irreal i despersonalitzadora frase de typical spanish). Si ens posem a demanar, seria més autèntic si posaren un tratge de les danses, un blusó, al.lusions als mintxos ( un plat típic de la Marina), a la dolçaina i el tabal, etc.\nConfrides fou el següent lloc de visita, on tinguérem l´ocasió de pegar un born pels carrerons solitaris (a diferència de Guadalest) i desiguals (herència dels àrabs), on la gent encara té el gust de donar-te el bon dia! Lloc on, ben segur seria una de les meues preferències si em donaren a elegir on viure.\nQuan la fam apreta, el millor per a contrarrestar-la és fer-se un bon entrepà de pernil i bons glops d´aigua que brolla a la Font de l´Arbre, paratge idílic al mateix cor de la Serra d´Aitana. I cap allà ens vam encaminar, travessant literalment « un camí de cabres ». És realment agradable sentir la gelor i producte de l´altura, la flaire provinent del timó, romaní, pebrella, sajolida, observar els boscos, evadir-se del món i sobretot eixe silenci interromput únicament pels diversos elements naturals com l´aire, aigua, pardalets, etc... I que meravella per a la vista comprovar la bellesa i color blanc dels bancals i bancals d´ametlers en flor, fenòmen típic a aquestes altures de l´any.\nI per a acabar d´arredonir el dia, una curta i aventurera (amb desorientació inclosa) visita a les Fonts de l´Algar, on fa goig vore els nombrosos salts d´aigua així com l´abundant cabal d´aigua que baixa, fruït de la nombrosa quantitat de pluja caiguda enguany a la Marina. No cal dir que vam arribar baldats a casa, però satisfets. Un valencianista com jo, necessita a vegades certes dosis de naturalesa autòctona, paisatges especials i coneixement de nous indrets per a mantenir i donar empenta a eixe sentiment tant bonic com és el d´estimar fervorosament la teua terra. No dubteu a acostar-vos per la Marina, i si així ho feu feu-me-ho saber.\nAlbert, vaig a descriure´t les fotos. La primera som els tres amics i al fons la Serra Xortà i la Serrella. En la segona és una perpectiva de la Serrella. En la tercera es veu Guadalest i baix de tot el seu pantà. En la quarta estem la meua amiga Leti i jo en la Font de l´Arbre. En la cinquena isc jo recolzant-me en un ametler en flor i rodejat de molts més. I la sisena i darrera és una foto del Riu Algar.\nPublicat per Agustí Pastor i Francés a dilluns, de febrer 18, 2008 12 comentaris:\nHui existeix l´amor...demà ja no...\nHo reconec...el fet d´una marcada abstenció amorosa m´afecta...i al mateix temps es suma a que a priori aquestes dades sols em representen un dia orquestrat des de les grans superfícies destinat sobretot per al consum, basant-se en l´amor que hem de professar-nos les persones. Jo que voleu que vos diga...sense ànim de que sone a tòpic de bohemi que no seguix les tradicions mediàtiques i consumistes, a aquesta data li tinc una gran animadversió. Em sembla com expresse al títol que hui és el dia en què existeix l´amor, en què hem de dur-nos bé amb la parella, en què hem d´estar anxoxats, en què li hem de recordar per una volta lo meravellosa que pot arribar a ser, en que hem de comprar un regal (sinó som poquet romàntics). Demà ja ens podem oblidar de tot açò, bramar amb el/la còniuge o anàlegs. Ja ho sé i ho repetix, el fet de que estiga "canino" encara agreuja més aquesta sensació. Per cert, on queda aquella data del 13 de febrer, que alguns companys de gremi (de gremi maxuxos) reivindicàvem com el dia dels fadrins? Ahir no vaig notar cap moviment...\nSiga el que siga, si es dóna la bona casualitat de què la meua futura xicona (qui et coneguera...) llig açò, comentar-li la preferència i màxima il.lusió de rebre un regal per exemple un 15 d´agost, en lloc d´un 14 de febrer... I pensar que la piruleta en forma de coret que m´ha regalat hui la que cobrava (ben bonica ella) en el bar de la universitat m´haguera llevat miraculosament tots aquestos prejudicis, com si d´una il.lusió i aparició fugaç de l´amor es tractara...llàstima que al cap i a la fi, tots aquells que passaven, sense cap mena de distinció, eren premiats de la mateixa forma que jo amb una dolça piruleta...\nPer cert, i aprofitant aquest dia, tornar a reivindicar el mig oblidat i desplaçat dia dels enamorats valencians, 9 d´octubre, Sant Dionís, del qual ja vaig escriure en un altre post...recordeu-lo ací\nSalut i consum!\nPublicat per Agustí Pastor i Francés a dijous, de febrer 14, 2008 9 comentaris:\nEl plor de l´algaravia ...\n...”A Agostí, esperant que gaudisques amb aquest llibre tant com ho he fet jo escrivint-lo”... Són aquestes les paraules humils i sempre agraïdes que em va escriure Vicent Bernabeu a les pàgines inicials del seu llibre, “ El plor de l´Algaravia”, premiat en la VIII Bienal de Narrativa “Vila d´Onil” a l´any 2005.\nFa uns anys, vaig sentir comentar a ma Tia MªCarmen que aquest novel escriptor, així com llicenciat en biologia, regidor de l´ajuntament i treballador a la papereria Ícaro, li va demanar els llibres, “Notas históricas” del cronista oficial d´Onil, ja mort, Don Ramon Sempere. Sembla que cercava informació històrica del nostre benvolgut poble per a elaborar algún escrit o llibre. Diguem que ja em va encuriosir. Però va ser fa poc, quan també ma tia em va comentar que havia tret un llibre a la venda i que havia sigut guardonat...i unes setmanes després me´l va regalar. Aleshores, vaig adquirir un gran compromís i interés per llegir-lo...malgrat que encara em trobava gaudint de una de les mítiques novel.les d´Enric Valor “Temps de Batuda”.\nDoncs bé, fa uns dies vaig acabar de llegir-me-lo i em va deixar un gust ben bo. Si ja tot esforç per crear literatura, lectura a través de novel.les o contes em mereix una gran admiració, la utilització del valencià encara li dóna per a mi un plus de càrrega sentimental a més de mostrar un símptoma de la desitjada plena normalització de la nostra llengua en tots els àmbits.\nSi parlem del llibre en concret, cal dir que li he trobat una gran avantatge. I és que ens trobem davant d´una lectura que no s´entreté en descripcions ni paràgrafs farragosos i la qual cosa facilita la rapidesa de la narració i alhora la comprensió de la història. Per tant, considere que és totalment apta per als menuts. Destacar també la riquesa lèxica basada en sinònims, frasses fetes, així com les constants al.lusions a personatges i fragments de la literatura clássica com els d´Ulises, Aquiles, Damocles, Androgeu, el laberint del Minotaure, etc, que actuen com una mena de paral.lelismes que guarden certa relació i comparació amb la història principal, molt allunyada en el temps respecte dels clàssics.\nAixí, cal situar-se a principis del segle XVII en terres meridionals de l´antic Regne de Valencia i en una família de camperols. La problemática prové per la condició que posseïxen alguns membres de la família, ja que són moriscos, és a dir descendents dels musulmans que habitaren aquestes terres però batejats al cristianisme amb la pragmática dels Reis Catòlics de 1502. La desconfiança cap a aquest nombrós col.lectiu va anar augmentant fins que en 1609, Felip III signà un Decret d´expulsió en el que s´obliga a que tots aquestos moriscos abandonen definitivament la seua terra i se´n vagen a les terres de l´altra vora de la Mediterrània, així com també s´ha de remarcar les conseqüències directes d´aquest Decret com són sobretot el despoblament de moltes zones i el trist i injust exili d´aquells hòmens i dones que les havien treballades i que, administrativa i sentimentalment les tenien com a pròpies. És en aquest context on es dóna la particular història de Ferran, un morisc, així com l´aparició de la seua enigmática filla i del seu oncle soldat a Flandes ja retirat.\nSobretot, em va alegrar vore com aquesta novel.la contenia situacions i escenes esdevingudes al meu poblet, Onil. I és que ja tenia jo ganes que algún llibre esmentara a Onil com a lloc important en les seues narracions! Si hi ha alguna cosa a retraure-li al llibre és que m´ha paregut curt, m´he quedat amb ganes de més detalls i més història, cosa que com hem vist abans també té l´avantatge d´afavorir la rapidesa en la lectura...Però no és un defecte, sinó un símptoma de que quan un conte que t´agrada i amb el que has gaudit , et crea la necessitat i ansietat de llegir i saber una miqueta més...mai voldríem que s´acabara!\nSense cap ànim de fer publicitat gratuïta, vos el recomane totalment...\nPublicat per Agustí Pastor i Francés a divendres, de febrer 08, 2008 7 comentaris:\n...En primer lloc, hui 3 de febrer, felicitar a tots els Blais. És aquesta una data ben celebrada en alguns punts de la geografia valenciana. De fet, ahir vaig tenir l´ocasió de visitar i tocar la trompeta amb la banda d´Onil en Bocairent (La Vall d´Albaida), un dels pobles de la estimada i bonica Serra Mariola. Sant Blai és el patró d´aquesta vila i per això aquestos dies tenen les seues festes de Moros i Cristians, que tenen l´honor junt a les de Saix, de ser les que obrin el calendari fester de l´any...no seria la primera volta que a Bocairent es pugueren vore a les filaes desfilant mentre nevarseja.\nSant Blai també m´evoca un gust dolç. A tots aquells, com jo, que "ens perd la boqueta", hui tenim l´ocasió de gaudir del dolcet com a goluts. Aquest matí i només alçar-me ha vingut la iaia de missa ja que hui tocava "benir" uns rollets, que per cert me n´he "arrimat" uns quants. Però si hi ha un dolç típic d´aquestes dates i que en Benidorm (no sé en altres pobles) he vist que té certa fama, eixe és la coca o bollet de Sant Blai, feta sobretot d´ametla. Sense cap mena de dubtes vos recomane els que fan a la Pastisseria "Chiki", regentada per uns amics castelluts que com nosaltres residixen a Benidorm. La clau d´aquest dolç és fer sopetes i barrejar-ho amb un got de suc de taronja i anar fent-se-ho amb una cullera. Com veieu, un postre improvisat i ben valencià, sobre tot pel que representa la utilització del nostre més preat cítric: la taronja, la qual no travesa un bon moment. No sé on vaig llegir l´altre dia, una bona i original proposta d´Enric Morera, diputat valencianista de donar suc de taronja a aquells que s´acaben de realitzar una transfussió de sang....\nLa veritat, és que aquesta barreja de coca de Sant Blai i suc de taronja és una de les coses que m´ajuda i em dona forces per a seguir estudiant. Demà acabe ja amb Drets Reals i Hipotecari, esperant aprovar. Malauradament, no hi va haver sort a l´examen oral de Dret Mercantil. Tinc ganes d´acabar i d´escriure una miqueta més, perquè la veritat açò ho tinc un poc abandonat.\nTambé m´agradaria comentar una miqueta que ahir va ser una data assenyalada. I és que el nostre Rei en Jaume I feia 800 anys. Diversos van ser els actes que es van donar ahir 2 de febrer per a homenatjar a aquell home que creà el Regne de València i al mateix temps inicià la idiosincràsia del poble valencià, basada en una llengua (dos si comptem el interior del País), una història, cultura així com unes lleis i institucions que es van veure truncades al 1707 per aquell Rei Borbó, que compta hui amb la complicitat d´un Estat que continua la seua tasca homogeinitzadora i minimitzadora de la identitat d´un poble que, malgrat que ens pese, li continua ofrenant glòries als seus botxins. Des de la blocosfera valencianista se´ns alentí per a que ahir li retrérem un petit homenatge a Jaume I, mostrant el penó de la conquesta que mostraren els sarraïns de la ciutat de València com a rendició, així com un fragment del Llibre dels Fets. Vos posaré una de les frases més conegudes i que té relació amb el que he esmentat del Penó de la Conquesta:\n‘E nos fom en la rambla, entre’l reyal e la torre; e quan vim nostra senyera sus en la torre, descavalgam del caval, e endreçam ves orient, e ploram de nostres uyls e besam la terra, per la mercé que déus nos havia feyta’.\nPublicat per Agustí Pastor i Francés a diumenge, de febrer 03, 2008 Cap comentari:\nESTAMPAS FESTERAS 2018 (I)\ndesprés d’un any


El risc de rebrot a l’Espluga augmenta fins a superar els 230 punts | EFMR.cat\nInici Notícies El risc de rebrot a l’Espluga augmenta fins a superar els 230...\nPrimera jornada de vacunació sense cita prèvia al CAP de Montblanc\nEl risc de rebrot a l’Espluga augmenta fins a superar els 230 punts\nL’Espluga de Francolí fa augmentar de manera accelerada el ris de rebrot a la comarca. Actualment el municipi acumula 233 punts de risc de rebrot, una xifra elevada però que es tradueix en quatre persones infectades actualment, tres d’elles membres de la mateixa família.\nDes de l’Àrea Bàsica de Salut (ABS) de Montblanc descarten la possibilitat d’un brot massiu perquè els símptomes ja s’haguessin manifestat en altres persones i perquè la vacunació ajuda a frenar els contagis.\nActualment el total de casos actius a la comarca és de 6, entre ells quatre a l’Espluga, i el risc de rebrot a la Conca de Barberà és de 65 punts, 7 per sobre que l’últim recompte. En xifres globals, fins al moment la comarca acumula 2.068 casos de contagis i 35 defuncions, un número que fa mesos que està estancat.\nPel que fa a la vacunació, ja han rebut la pauta completa 15.102 persones i en els últims mesos s’ha aplicat una dosi de reforç a 754 veïns, entre els quals es troben els majors de 70 anys i aquelles persones ingressades a les residències de la comarca.\nrisc de rebrot Conca de Barberà\nArticle anteriorDenunciat un home per recol·lectar il·legalment més de tres tones de pinyes a Santa Coloma\nArticle següentLa Diputació impulsa plans d’ocupació per afavorir els municipis més petits de 5.000 habitants


El Fòrum es converteix en un centre d’experimentació STEAM per a més de 2.000 alumnes d’ESO i Batxillerat - UPC Universitat Politècnica de Catalunya\nEl Fòrum es converteix en un centre d’experimentació STEAM per a més de 2.000 alumnes d’ESO i Batxillerat El 14 de febrer, la primera edició del Visions-STEAM Fòrum ha fet que el Fòrum de Barcelona esdevingui un parc experiencial per a 2.087 estudiants de 4t d’ESO i batxillerat de 42 escoles diferents. Un projecte organitzat per Barcelona de Serveis Municipals (B:SM), l’Escola d’Enginyeria de Barcelona Est (EEBE) de la UPC i Ciència 360 per apropar la ciència als més joves de manera creativa i innovadora. https://barcelonatech-upc.eu/ca/sala-de-premsa/noticies/forum-converteix-centre-experimentacio-steam-per-mes-de-2000-alumnes-eso-i-batxillerat https://barcelonatech-upc.eu/ca/sala-de-premsa/noticies/forum-converteix-centre-experimentacio-steam-per-mes-de-2000-alumnes-eso-i-batxillerat/@@download/imatge\nEl 14 de febrer, la primera edició del Visions-STEAM Fòrum ha fet que el Fòrum de Barcelona esdevingui un parc experiencial per a 2.087 estudiants de 4t d’ESO i batxillerat de 42 escoles diferents. Un projecte organitzat per Barcelona de Serveis Municipals (B:SM), l’Escola d’Enginyeria de Barcelona Est (EEBE) de la UPC i Ciència 360 per apropar la ciència als més joves de manera creativa i innovadora.\nEl Visions-STEAM Fòrum es tracta d’un projecte organitzat de manera conjunta per Barcelona de Serveis Municipals (B:SM), la Universitat Politècnica de Catalunya · BarcelonaTech (UPC), l’Escola d’Enginyeria de Barcelona Est (EEBE) de la UPC i Ciència 360, que s'ha dut a terme aquest 14 de febrer i en el qual han participat 2.087 estudiants de 4t d'ESO i batxillerat de 42 escoles diferents. L'objectiu de la jornada és proporcionar coneixement a l’alumnat de manera flexible i accessible, aportant creativitat i innovació, però amb tot el rigor acadèmic. D’aquesta manera es manté la motivació dels alumnes i es té en compte, també, un component social a l’hora de realitzar l’aprenentatge.\nDe fet, la majoria de les proves de Visions-STEAM Fòrum han estat pensades i dissenyades per estudiants i estudiantes de l’EEBE, que a la vegada han fet de monitors i monitores durant la jornada, acompanyats pel professor Luis Carlos Pardo, del Departament de Física de la UPC, coordinador de la iniciativa. Es tracta, per tant, d’una jornada feta per alumnes i per a alumnes, aconseguint així una proximitat que ha afavorit encara més l’experiència de l’aprenentatge.\nA través d’una mirada transversal, s’han triat aquells temes que, per la seva complexitat, són més difícils d’explicar dintre de l’aula i s’han transformat per poder-los explicar de manera més lúdica. Les activitats, a més de promoure la cultura cientificotecnològica, han ofert visions multidisciplinàries sobre un mateix tema, creant un diàleg entre el mètode científic i el procés creatiu.\nEl Visions-STEAM Fòrum vol replicar l’èxit de l’homònim Visions-STEAM Anella, que celebrarà la seva segona edició el proper 2 d’abril. Ambdues jornades formen part d’un projecte educatiu més ampli, que juntament amb el Fisidabo 2K conformen una gran aposta de la ciutat per donar impuls a la cultura STEAM i que convertirà Barcelona en un pol d’innovació educativo-científica.\n15 proves per a cinc eixos de coneixement\nA l’inici de la jornada, tots els i les alumnes han rebut un mapa amb la ubicació de cadascuna de les proves, que durant tot el matí els ha servit per moure’s per tot el parc amb llibertat i per portar un control de les activitats han anat efectuant. Els experiments que han realitzat estan basats en els continguts curriculars de física, química, tecnologia, biologia i matemàtiques, i cadascun d’ells té, com a punt de partida, una història que es complementa posteriorment de manera proactiva per part dels estudiants, el que els ha permès entendre i interioritzar els conceptes que s’expliquen.\nHi ha hagut 3 proves que fan referència a la Biologia. Primerament han après la conductivitat dels materials mesurant la quantitat de sal que té un cogombre i assimilant l’experiència al cos humà, han realitzat el ‘joc del ribosoma’ formant proteïnes i han descobert com s’analitza l’ADN.\nPel que fa a la Química, els i les estudiants han pogut determinar la calor específica de diversos objectes per intentar determinar de quin material estan fets, han mesurat l’acidesa d’un líquid neutralitzant ions d’hidroni, han experimentat l’electrodeposició dels materials i identificat tots aquells processos químics que intervenen en una cuina a l’hora de realitzar plats tan comuns com un ou ferrat o alguns de més elaborats com l’esferificació de l’oli d’oliva.\nL’assignatura de Física s’ha mostrat a través d’una prova esportiva com és el tir amb arc, on els i les alumnes han mesurat la velocitat d’una fletxa amb un pèndol balístic aprenent conceptes de trigonometria. A més, la música ha servit per entendre els instruments elèctrics com el Theremin, i veure com aquest aparell de més de cent anys d’antiguitat pot fer música sense ser tocat. A banda, han aplicat les lleis de refracció i reflexió per alliberar un feix làser d’un laberint.\nLes proves que s’han definit per explicar els conceptes de Matemàtiques han intentat aproximar aquesta assignatura a través del joc, amb una gimcana trigonomètrica aprenent la utilitat d’aquest tipus de funcions en els objectes quotidians, resolent enigmes i mesurant angles i distàncies amb cura. Els i les alumnes s’han convertit en píxels en una pantalla humana per aprendre les característiques gràfiques d’algunes funcions i han pogut descobrir una branca de les matemàtiques anomenada ‘la teoria dels jocs’.\nFinalment, el cinquè dels eixos ha estat la Tecnologia. Els i les estudiants han dissenyat avions de paper per quantificar els efectes dels seus propis dissenys, han pogut entendre el funcionament d’un acceleròmetre a través de la dansa i han jugat a un pilla-pilla 2.0, per comprovar com lluiten els antibiòtics i els microbis, i en aquesta versió STEAM del joc, han aprofitat les dades per fer un macroexperiment entre tothom que hi ha jugat.\nDe fet, l'activitat de dansa, presentada per l'astrofísica Glòria Sala, professora del Departament de Física de la UPC, i la ballarina Sara Hernández, pretén unificar dos mons, considerats tradicionalment com a femenins i masculins (dansa i tecnologia, respectivament), en una única activitat on les protagonistes han estat les dones i que ha servit, alhora, per treballar la igualtat de gènere. Glòria Sala ho explica en aquest vídeo (a Twitter).\nMés de 6.000 alumnes de secundària viuran l’experiència de la cultura STEAM impulsada per l’Ajuntament de Barcelona i la UPC (10/02/2020)


Les embarassades que es visiten a l'Hospital d'Olot podran registrar les imatges ecogràfiques durant els controls - El Gerió Digital\nLes mesures de seguretat per la covid-19 han obligat a limitar els acompanyants a les visites\nUna dona enregistrant una ecografia\nEl Servei de Ginecologia i Obstetrícia de l'Hospital d'Olot (Garrotxa) ha decidit permetre la gravació de les ecografies a les dones embarassades que tinguin visita al centre.\nSegons expliquen en un comunicat, les ecografies són un moment "important i essencial" durant l'embaràs, però a causa de les restriccions d'acompanyant a les visites i controls de seguiment, les gestants han d'acudir soles a la consulta. L'objectiu de permetre els enregistraments és que després, quan arribin a casa, puguin compartir el moment amb la parella o familiars.\nL'obertura de les consultes externes i la tornada gradual a l'activitat presencial a l'Hospital d'Olot es va fer amb una sèrie de restriccions i mesures per garantir la seguretat tant dels usuaris com dels professionals.\nDurant l'estat d'alarma no es permet l'entrada d'acompanyaments a les visites a consultes externes, sinó que s'han d'esperar fora del centre. Només es permet l'entrada d'acompanyants en els casos que s'hagi de comunicar informació rellevant o si es detecta alguna situació clínica de la qual s'ha d'informar. Aquesta restricció és temporal i de seguida que la situació de la pandèmia ho permeti es restablirà l'acompanyament de les dones als controls, apunten des de l'hospital olotí.\nMentre durin aquestes pautes, l'equip d'obstetres facilitarà que les gestants gravin aquestes imatges durant l'ecografia perquè posteriorment puguin compartir-les amb els seus familiars. L'opció de fer fotografies o enregistrat amb vídeo l'ecografia es permetrà un cop feta l'exploració mèdica.\nDes de l'inici de la pandèmia, l'Hospital d'Olot ha atès 61 parts i només un ha estat d'una gestant amb covid-19 positiu.


recomana.cat - Crítica de l'obra: La senyora Florentina i el seu amor Homer | flors i violes per Francesc Massip\nRecordo l'únic cop que Rodoreda va sortir a escena a saludar en l'única estrena en vida d'una obra seva. Era al Teatre Prado de Sitges (1979), en la XII edició d'aquell Festival de Teatre que la vila cinèfila no va acabar d'estimar-se mai. Potser li vingué a la memòria la nit del seu debut escènic com a nena actriu el 1913, experiència que mai no repetiria. Tota la vida amb una pregona vinculació amb el teatre i mai no va veure publicada la seva obra dramàtica: l'única estrena que va viure, L'Hostal de les tres Camèlies -una rèplica àcida de l'Hostal sagarrià-, tot i la bona voluntat de la jove companyia Bruixes de dol, tampoc la va estimular a donar a conèixer les altres obres que guardava al calaix. Després ja no va ser a temps d'acompanyar-les en l'edició pòstuma que les aplegaria: El torrent de les Flors (1993). Un títol que, per cert, ha inspirat l'escenografia del present muntatge, amb l'enorme escenari de la Sala Gran farcida de flors, un lluminós espai que hagués fet les delícies de l'autora. El gran nivell expressiu de Mercè Rodoreda ja va quedar ben palès en l'estrena d'aquesta obra pel magnífic tàndem Rosa Novell i Rosa Renom sota la batuta de Mario Gas (Romea 1994). Belbel ha comptat també amb un duet protagònic d'excepció: una impecable Mercè Sampietro i la jove Elisabet Casanovas que es berena la funció amb un magnetisme espaterrant. L'espectacle flueix sense entrebancs, d'acord amb l'oliada frescor dels diàlegs rodoredians, plens d'ironia i buscada senzillesa, amb puntes d'amargor que haurien d'haver quedat més paleses. S'ha optat per uns subratllats còmics que funcionen molt bé, però que potser esbrafen l'acidesa última de l'autora. Magnífiques Teresa Urroz, Carme Callol i Margarida Minguillon, mentre l'home de la funció (Toni Sevilla) s'aferra a la covada grisor d'Homer, un nom format per l'oximoron 'home-amor'. Emocions a flor de pell i riure a flor de llavi. Una festa per al gran públic. Flors i violes.


Home / CELLER / VINS / VI COLLBAIX CUPATGE NEGRE – DO Pla de Bages‹Tornar a la pàgina anterior\nCodi del producte: 200008030113 Categories: CRIANÇA, GASTRONOMIA, VINS, VINS NEGRES.\nTags: Agricultura Ecològica, Cabernet Franc, Cabernet sauvignon, CCPAE, Celler El Molí, Cellers, Collbaix Cupatge, DO Pla de Bages, Fent País, Merlot, Portal de Catalunya, Productes de la Terra, Ull de Llebre, Vi Criança, vi negre, Vinacoteca.\nFITXA TÈCNICA VI COLLBAIX CUPATGE\n– DO Pla de Bages\n– Tipus de Vi: Negre\n– Tipus d’Envelliment: Criança de 12 mesos en barriques de roure.\n– Fermentació: Premaceració a 8ºC durant 48h. Fermentació i maceració a 22ºC durant 16 dies. Clarificació i filtració lleugera.\n12 mesos en barrica de roure americà, francès, rus i romanès. En ampolla, mínim 12 mesos abans de sortir al mercat.\n– Cupatge: 30% Cabernet Sauvignon, 30% Merlot, 30% Ull de Llebre, 10% Cabernet Franc.\n– Recollida del Raïm: Màquina.\n– Grau Alcohòlic: 14,87º\nEl Celler el Molí, elabora vins amb DO Pla de Bages i manté un equilibri entre la tradició i la modernitat. Els nostres vins Collbaix són un reflex de millora constant, dels coneixements obtinguts a través de l’observació, d’entendre i saber transmetre fins al final els valors del nostre patrimoni vitivinícola.\nA través de la producció ecològica iniciada l’any 2005 i aprofitant l’entorn natural on ens trobem conreem la varietat de raïm blanc Macabeu i el Picapoll autòctona de la comarca que dóna un vi afruitat, d’aroma fresc, d’esplèndida textura i personalitat i que ha esdevingut el símbol d’identitat del Bages. A més de les varietats de raïm negre com Ull de Llebre, Merlot, Cabernet Sauvignon, Cabernet Franc i Sumoll que donen uns vins amb molta estructura, frescor i capacitat per envellir.\nA través del cultiu ecològic, respectem al màxim el sòl, la flora i la fauna autòctona utilitzant només productes orgànics. El sòl es manté amb lleguminoses per evitar-ne l’erosió i alhora enriquir-lo afavorint així els cicles biològics.\nAquest compromís amb el medi ambient l’estenem a tots els processos de producció, elaboració i gestió dels nostres productes i vinyes. Un respecte amb l’entorn certificat pel Consell Català de la Producció Agrària Ecològica (CCPAE).\n+ MÉS INFORMACIÓ DEL CELLER EL MOLÍ


*Casal Popular Panxampla: de novembre 2006\nEl proper divendres 1 de desembre, el Casal Popular Panxampla ha organitzat una xerrada-debat amb el col·lectiu "Salvem la Bossarta" (Carcaixent - Ribera Alta).\nExplicaran la seua experiència en la lluita contra l'especulació i en defensa del territori.\nParlaran del seu cas concret, ens explicaran com van aturar un camp de golf, i debatrem sobre les conseqüències de l'actual model de creixement que assola el País Valencià i que també ha arribat a les Terres de l'Ebre.\n20:30h al Casal Popular Panxampla\nC/ Francesc Gil de Frederich, 6 (Tortosa - Terres de l’Ebre)\na l'antic Carrer Ample, entre la Plaça dels Farols i la nova Biblioteca\nenllaç correcte al plànol per a trobar lo Casal [+]\nEtiquetes Especulació, Golf\n"Parelles de jota"\n18:00h a la Llotja del Parc de Tortosa\nballant, ballant aprenem a ballar i a puntejar la jota...\ngent que sap ballar-la i gent que té ganes de ballar-la!\namb la participació i col·laboració de\nParacota_Grup de Jota d'Amposta\ncalendari complet d'activitats: [+info]\n(tant del projecte "la jota a la plaça", com les ballades que hi haurà els propers mesos a les Terres de l'Ebre, esta serà l'última ballada de l'any, properament farem públic el calendari per a l'any 2007)\n+info: www.panxampla.org // panxampla@tinet.org\n"la jota a la plaça" amb Saragatona\n(tant del projecte "la jota a la plaça", com les ballades que hi haurà els propers mesos a les Terres de l'Ebre)\nPanxampla inicia una campanya de recollida de signatures contra Tortosa Golf Resort\nEl Casal Popular Panxampla va anunciar ahir que divendres començarà una campanya de recollida de signatures en contra del projecte d'urbanització i camp de golf que la promotora Tortosa Golf Resort impulsa a la pedania de Vinallop. L'inici de la recollida de signatures coincidirà amb la concentració de protesta que han convocat a la plaça de l'Àngel, a partir de les vuit del vespre, i que inclourà una jugada popular de birles. De fet, la partida de birles està plantejada com una crida a defensar els jocs autòctons i un model turístic propi, respecte del golf i els models de desenvolupament turístic propis dels països nòrdics. «Amb les nostres accions volem denunciar aquesta invasió d'urbanitzacions i camps de golf que s'està produint en diferents punts del litoral de les Terres de l'Ebre, un cop que altres zones ja estan completament destrossades», va afirmar una de les portaveus del casal Panxampla, Rosa Andreu.\nAixí, Andreu també va criticar la possibilitat que Deltebre també puga tenir un camp de golf, i va lamentar l'arribada de diferents projectes que provoquen una «transformació excessiva» del territori. «A casa nostra hi ha altres alternatives per atreure els turistes, com la restauració de masos antics i la promoció del nostre patrimoni natural», va afegir-hi. D'altra banda, el també portaveu Jordi Curto va explicar que el casal Panxampla continuarà la recollida de signatures contra el camp de golf de Vinallop cada dissabte al matí, al mercat de Tortosa, i en els diferents actes que organitzaran en els propers mesos. El casal Panxampla també espera que l'Ajuntament els contesti les seues al·legacions al conveni signat amb la promotora, abans d'emprendre noves accions administratives o judicials.\nEl Punt (8-Novembre-2006)\nEtiquetes Defensa del territori, Especulació, Golf\ngolf, especulació? jugada popular de birles!\n_20:00h plaça de l'Àngel de Tortosa_\njugada popular de birles!\ndimarts 7 de novembre: roda de premsa\n(per explicar detalladament les accions que s'han dut a terme\ni les activitats que s'han previst properament)\ncap de setmana actiu a Barcelona i a Girona\ndimarts pel matí, mentre actualitzem el blog i enviem una convocatòria per a divendres, grup de jóvens s'ha encadenat a la Generalitat contra el Barcelona Meeting Point\npareu atenció a les notícies i activitats que s'organitzen.\n" Dues persones s'encadenen a un bidó de ciment a la porta de la Generalitat (plaça Sant Jaume, Barcelona) i dues més als fanals del davant en una acció contra el Barcelona Meeting Point. Amb l'acció es vol denunciar l'aliança de les administracions dites "públiques" amb les empreses immobiliàries i constructores. Un grup de gent dóna suport a l'acció i es demana el recolzament urgent solidari. La policia comença a intervenir"\nespeculació? ni a Barcelona, ni a les Terres de l'Ebre ni enlloc!\n11 de novembre :: manifestació a Barcelona\nnotícia a vilaweb [+info]\ncimera caps d'estat espanyol i francès a Girona\ndiumenge 12 de novembre:\n11:00 concentració contra la MAT davant la Subdelegació del Govern espanyol - Gran via Jaume I\n11:30 Manifestació Anti-Cimera - comença també davant la Subdelagació del Govern espanyol\ndijous 16 de novembre:\n12:00 manifestació estudiantil - plaça Catalunya\n20:00 manifestació Anti-Cimera - pont de pedra\nPanxampla inicia una campanya de recollida de sign...


L’Assemblea ha aprovat l'acta anterior, corresponent al mes de de setembre.\nEl president de Junta Central Fallera, Carlos Galiana, ha informat a l'Assemblea que les Exaltacions de les Falleres Majors de València se celebraran els dies 22 i 23 de gener de 2022 al Palau de Congressos de València.\nLa vicepresidenta 2ª, Amparo Sospedra, ha comunicat a l’Assemblea que ja s'han publicat les bases del concurs de declamació i que la presentació del concurs de Teatre Faller serà este dijous al Teatro Flumen, a més, ha recordat que l'Escola de tabal i dolçaina de JCF ha començat a funcionar, que la pròxima setmana eixirà la convocatòria de Balls Al Carrer i que el 6 de novembre es celebrarà la Fira del Col·leccionisme Faller.\nLa vicepresidenta 3ª, María Tomás, ha informat a l’Assemblea que s'ha enviat una carta a les comissions des de l'àrea de Solidaritat i Inclusió per a tractar d'identificar les necessitats de les Falles en esta matèria.\nLa vicepresidenta 5ª, Inma Guerrero, ha recordat a l’Assemblea que s'han iniciat els campionats de bitles, tennis i pàdel. També es va celebrar el de petanca i el primer de golf. Estan obertes les inscripcions del campionat d'animació de bàsquet femení i tennis de taula.\nL'Assemblea de presidentes i presidents de falla ratifica l'expedient EXP: 45/2021‐2022 de falla de nova creació:\n· 115 vots a favor\n· 6 abstencions\n· Cap vot en contra\nPel que fa a l’inici de l’expedient per tal de fer els treballs previs a la fi de convocar un Congrés Faller, el president de Junta Central Fallera, Carlos Galiana, ha defensat que en l'Assemblea "radica el poder democràtic de la festa de les Falles".\nA més, ha explicat que, si es decideix convocar el Congrés Faller, s'iniciarà un expedient que passarà pel Ple de l’Ajuntament de València, ja que s'hi han de mobilitzar recursos i també per estar "davall del paraigua d'un expedient municipal". Pot ser un Congrés Faller "per a modificar un punt en concret o per a una remodelació global" però, en tot cas, ha indicat, tornaria a passar per l'Assemblea, la qual decidirà la forma de procedir, ja que "serà qui gestione el dia a dia".\nEl president ha anunciat que no participarà en l'elecció dels equips de treball, sinó que serà l'Assemblea qui "decidirà el què, el qui i el com" del Congrés, amb el qual "només guanyarà el món faller". Per tots estos motius, ha demanat el vot a favor per a la convocatòria del Congrés Faller i ha exposat la seua idoneïtat davant un reglament que, en determinats punts, està "obsolet". "Les Falles necessiten adaptar-se a una nova realitat i unes noves necessitats", ha afirmat.\nL’Assemblea de presidentes i presidents de falla ha aprovat iniciar l’expedient per tal de realitzar els treballs previs a la fi de convocar el Congrés Faller:\n· Vots a favor: 111\n· Abstencions: 14\n· Vots en contra: 28


Richard Avedon - Viquipèdia, l'enciclopèdia lliure\nRichard Avedon (Nova York, 15 de maig de 1923  - San Antonio, Texas, 1 d'octubre de 2004) fou un fotògraf estatunidenc. Avedon fou un reconegut fotògraf de moda i gran retratista dels anys cinquanta. Avedon sembla obsessionar-se amb el desafiament en la cerca de la "màscara", i de l'altra cara que tots portem a dins. Avedon ens impacta amb la seva visió de "l'anti-retrat". Al principi de la seva carrera va freqüentar actors i funcions teatrals, deixant-se temptar per la màgia dels escenaris. En un dels seus primers retrats de Buster Keaton, havia descobert ja el misteri de la màscara.\nRichard Avedon (2004) (2004)\n15 maig 1923\n1r octubre 2004 (81 anys)\nFotografia de moda, retrat fotogràfic, retrat i commercial art (en)\nDoe Avedon (1944–1949)\n(1994) Prix Nadar (en)\n(1991) Premi Hasselblad\n(1988) CFDA Lifetime Achievement Award (en)\nAIGA Medal (en)\nFeia uns retrats molt senzills, però profundament psicològics, de persones famoses i desconegudes en contraposició d'un fons blanc. En el retrat de Marilyn Monroe, per exemple, va saber trobar el punt on la màscara desapareix i deixa veure l'altre rostre. El límit entre lo privat i lo públic, entre l'exterior i el nostre interior. La seva tècnica era senzilla, encara que consistia en la derrota anímica del fotografiat mitjançant llargues i cansades sessions de fins a quatre hores. Així el retratat, indefens, era capaç de mostrar la seva personalitat més sincera.\nVa ser un testimoni de la segona meitat del segle xx, compenetrat amb el món cultural i intel·lectual de l'època i de la trama de personalitats que configuraven la societat nord-americana. Va fotografiar el món de la seva època i a la seva gent, com per exemple l'astronauta Gus Grissom, els artistes plàstics Marcel Duchamp, Andy Warhol, també va fotografiar actors, polítics com Ronald Reagan, John Fitzgerald Kennedy, homes de negocis, obrers, sindicalistes i desocupats. Per tant ha creat una àmplia galeria de personalitats del segle XX.\nTècnicament va sorprendre per les dimensions dels seus treballs, impresos a escala monumental, ressaltant la figura sobre el fons blanc, donant-l'hi una corporeïtat quasi escultòrica i volumètrica. La seva obra ens parla directament del pas del temps i la seva influència en l'ésser humà i el camí cap a la mort. Els retrats descontextualitzats que apareixen davant la càmera sense maquillatge, fatigats o tristos, tal com es trobaven en aquell moment, són els que clarament denoten aquesta inquietud.\nRichard Avedon va néixer el 1923 a la ciutat de Nova York, als cinc anys els seus pares el van inscriure a la Witt Clinton High School i després va completar els seus estudis a la Universitat de Colúmbia, de la que va sortir, per enrolar-se a la Marina Mercant Americana del 1942 fins al 1944.\nQuan va sortir de la Marina es va fer a les classes d'Alexey Brodovitch, al Laboratori de disseny de la New School for Social Research de Nova York. Va ser precisament Brodovitch, editor de la revista Harper's Bazaar, qui va contractar Avedon com a fotògraf. Durant anys 1947-1984 es va encarregar de retratar les col·leccions franceses a París i fer dotzenes de reportatges de moda. A més de la revista Harper's Bazaar també va treballar per altres publicacions de l'època, com Vogue, The New Yorker.. i es va convertir en el fotògraf dels caràcters del segle nord-americà.\nLa vida d'aquest fotògraf no es cenyia exclusivament al món del glamour. El 1958 va ser guardonat pel prestigiós magazine Popular Photography amb el Premi One of the World's Ten Greatest Photographers (Un dels deu millors fotògrafs del món). L'any següent l'editorial Simon&Schuster va publicar el llibre Observations, amb fotografies d'Avedon i textos de Truman Capote. Richard Avedon fa ser un artista que denuncià amb les seves fotografies un sistema cruel i injust per als més dèbils, però també va saber captar el luxe i la sofisticació dels dissenys d'Alta Costura.\nEl seu ritme frenètic de vida el va portar a realitzar exposicions contínues de les seves instantànies per tot el món, i a publicar llibres, entre els quals s'inclou la seva autobiografia, publicada el 1993 per Random House.\nLes seves retrospectives s'han exposat en museus com el Whitney Museum de Nova York, la National Portrait Gallery de Londres o el Palazzo Real de Milà. A més a més, el treball d'Avedon s'ha pogut contemplar de forma permanent en col·leccions selectives de prestigiosos museus com el Metropolitan Museum de Nova York o el Victoria and Albert Museum de Londres.\nEl fotògraf nord-americà va morir a l'hospital San Antonio (Texas) l'1 d'octubre de 2004, després de sofrir una hemorràgia cerebral mentre realitzava un reportatge per a la revista The New Yorker.\nA Wikimedia Commons hi ha contingut multimèdia relatiu a: Richard Avedon\nRichard Avedon - Lloc web oficial (anglès)\nWeb amb imatges d'Avedon (anglès)\nObtingut de «https://ca.wikipedia.org/w/index.php?title=Richard_Avedon&oldid=25703142»\nDarrera modificació: 16 des 2020 a les 19:13\nLa pàgina va ser modificada per darrera vegada el 16 des 2020 a les 19:13.


Renovació Junta Directiva – CEF Bosc de Tosca\nLa Junta Directiva encapçalada per Xevi Cros, exhaureix aquest any el seu mandat. Com a conseqüència, queda oberta la presentació de candidatures fins el proper 6 de desembre, les quals s’hauran de remetre per correu electrònic al secretari del Club (secretari@boscdetosca.cat).\nNo obstant, Xevi Cros ha anunciat a tots els socis i sòcies que la Junta actual té la predisposició de continuar, pel que podria encetar automàticament un tercer mandat en el cas de que no es presenti cap candidatura.\nLa Junta Directiva està molt agraïda per la confiança que se’ns ha dispositat en els darrers vuit anys. Tenim l’energia i la il·lusió necessària per continuar fent créixer el projecte esportiu que ens identifica.


Creat el 17 Agost 2016\nEl restaurant del Monestir de Sant Pere de Rodes obre tots els dies i serveix dinars de 12:30 a 16h. A més, de 10h a 19h també ofereix servei de bar per a tots aquells corredors o visitants del monestir. Pel que fa a les nits, el restaurant obre per a festes particulars prèviament encarregades, i també obre a l'estiu, durant els mesos de juliol i agost, concretament els dies que hi ha concerts. És en aquests mesos, quan es concentren la major part de concerts de música clàssica, amb el piano com a principal protagonista. En total, cada any, es realitzen aproximadament uns 15 concerts.\nDurant la primavera de 2016, s'ha iniciat unes visites guiades al monestir, en què el vi té molt protagonisme. En aquestes caminades es parlen dels aspectes més importants d'aquesta beguda, i acaben amb un petit maridatge que es fa al restaurant.\nEn definitiva: vistes privilegiades, qualitat-preu garantida, visites guiades amb maridatges, concerts de música clàssica, productes gastronòmics de proximitat. Què més es pot demanar?\nRestaurant del Monestir Sant Pere de Rodes\n17489 El Port de la Selva, Girona, Alt Empordà


El violador del Port Olímpic va perdre el mòbil\nEl violador de la menor al Port Olímpic va perdre el mòbil durant l'agressió\nLa víctima va ser amenaçada amb una navalla i un amic que la va intentar ajudar va patir cops i talls\ndimecres, 10 de juliol 2019 - 09:27h\nAl número 15 del carrer Salvador Espriu de Barcelona va ser on es va produir la presumpta violació | Google Maps\nEl presumpte violador d'una menor durant la nit del passat dijous al Port Olímpic va perdre el mòbil durant l'agressió sexual, segons ha pogut confirmar 'Metrópoli Abierta'. L'atac va tenir lloc a l'alçada del número 15 del carrer Salvador Espriu, al barri de la Vila Olímpica.\nLa víctima d'aquesta agressió és una noia de 17 anys, la qual va ser obligada a dur a terme pràctiques sexuals a un home que la va amenaçar amb una navalla i la va colpejar. La menor anava acompanyada de dues amigues i dos amics, els quals es van enfrontar a l'atacant. A causa de les discussions, un dels amics de la víctima va patir talls en un dit i diversos cops.\nA més, durant la violació, l'agressor va perdre el seu telèfon mòbil. El dispositiu va ser recuperat per la policia autonòmica quan van iniciar la investigació en el lloc dels fets.\nEls serveis d'emergència es van traslladar al carrer Salvador Espriu quan van rebre una trucada d'avís al 112. La menor agredida va ser traslladada a l'Hospital Clínic. Per altra banda, el seu amic ferit amb la navalla de l'agressor va ser atès al Centre d'Urgències d'Atenció Primària (CUAP) de Sant Martí. L'inici de l'actuació policial va ser a les 6.30 h de la matinada de divendres.\nDues violacions en menys de 24 hores\nAquesta va ser la segona violació que es va produir a Barcelona en menys de 24 hores, i a pocs metres de distància. El mateix dijous a la matinada, dos turistes suïssos van violar presumptament a una jove belga de 22 anys a la platja del Somorrostro. Els dos sospitosos van ser detinguts per la Guàrdia Urbana de Barcelona a les portes de la discoteca Òpium, on havien passat la nit de festa i on també havien conegut a la víctima unes hores abans.\nUn dels dos detinguts ha estat ingressat en presó provisional amb fiança de 10.000 euros, segons va informar el Tribunal Superior de Justícia de Catalunya (TSJC). El segon detingut va ser posat en llibertat, ja que la víctima no el va reconèixer, tot i que segueix sent investigat.\nBarcelona Agressió Abús sexual Barcelonès


Kohan No Yado Ryokan Morimoto Ishikawa Japó - Ofertes d'hotels amb els MILLORS DESCOMPTES EN LÍNIA\n63-1 Otsu , Kaga, Ishikawa, Japó, 922-0412 - Veure al mapa\nTé alguna pregunta per a Kohan No Yado Ryokan Morimoto?\nBarri Kaga Kaga Kaga Kaga Kaga Kaga\nMés informació sobre Kohan No Yado Ryokan Morimoto\nAl visitar Kaga Onsen, vosté es sentirà com a casa a Kohan No Yado Ryokan Morimoto, què li ofereix un allotjament de qualitat i un gran servei. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Un ambient ben cuidat i la seva proximitat a Museu de Neu i Gel Nakaya Ukichiro, Llaguna Shibayama, Museu Nippon Origami donen a aquest hotel un encant especial.\nKohan No Yado Ryokan Morimoto ofereix un servei impecable i compleix amb totes les exigències dels més experimentats viatgers. Instal.lacions per a minusvàl.lids, Zones públiques amb Wi-Fi, aparcament de cotxes, servei d'habitacions, instal·lacions per a reunions i banquets són només algunes de les comoditats que fan que Kohan No Yado Ryokan Morimoto sigui diferent dels altres hotels de la ciutat.\nA més, totes les habitacions ofereixen una gran varietat de comoditats com ara televisió de pantalla plana, aire condicionat, calefacció, servei de despertador, telèfon per satisfer els clients més exigents. L'hotel compta amb una llista completa de comoditats, com bany, bany d'aigua termal calenta, spa, massatge, sala de jocs. Gaudeixi d'incomparable serveis i d'una localització de prestigi a Kohan No Yado Ryokan Morimoto.